open-index/open-wikipedia-markdown huggingface dataset:
Շվեյցարական խոհանոց

**Շվեյցարական խոհանոց**, այն մի կողմից տերբերվում է իր շրջանային տարատեսակ ուտեստների առկայությամբ, որը պայմանավորված է, ինչպես տարբեր էթնիկ խմբերի բնակեցմամբ, այնպես էլ հարևան Իտալիայի, Ֆրանսիայի, Գերմանիայի, Ավստրիայի ազդեցությամբ, իսկ մյուս կողմից՝ ուտեստների մեծ թվով, որը կապված է ավանդական գյուղատնտեսության վարմամբ։

Շվեյցարական խոհանոցի կարևոր բաղադրիչներից են պանիրը, և պանրային հիմքով ուտեստները։ Շվեյցարիայի սահմաններից դուրս ամենահայտնի շվեյցարական պանիրները համարվում են գրյուերը, էմենտալը և ապենցելերը։

## Ավանդական շվեյցարական ուտեստներ
### Ռոմանդիա
Ֆրանսախոս Ռոմանդիայից ծագել են Ֆոնդյուն (Վո) և ռակլետը (Վալե), որոնք ամբողջ Շվեյցարիայում դարձել են հայտնի։ Վալեից է ծագել նաև կարտոֆիլից, պանրից, խնձորից պատրաստվող «Խոլերա» կարկանդակը, որի բաղադրատոմսը ստեղծվել է խոլերայի համաճարակի ժամանակ։ Ամենահայտնի ուտեստը պատրաստվում է Լեման լճի ափին, որը տապակված ֆիլեն է՝ «Ֆիլե դե պերշ», որը պատրաստվում է տապակված պերկեսից։

### Գրաուբյունդեն
Այս կանտոնի այցեքարտը համարվում է ապխտած միսը՝ ամենից շատ տավարի միսը։ Խմիչքներից հաճախ օգտագործում են անտառային հատապտուղները և ընկույզը։

### Շվեյցարիայի գերմանական մաս
Շվեյցարիայի գերմանախոս մասի խոհանոցը տարբերվում է Ավստրիայի և Գերմանիայի խոհանոցների ավանդություններին նման լինելով, սակայն գոյություն ունեն նաև իրենց սեփական ուտեստները, որտեղ բացակայում է հարևանների խոհանոցներին նման լինելը։ Առավել հայտնի օրինակներ են ռյոշտին, գազարով կարկանդակը։

### Տիչինո
Տիչինոյի խոհանոցը իտալական Լոմբարդիայի հետ ունի ընդհանուր գծեր։ Ամենահայտնի ուտեստը պոլենտան և ռիզոտոն են։

## Պատկերասրահ

Պատկեր:Fondue p1150668.jpg
Պատկեր:Malakoff.jpeg
Պատկեր:Papet vaudois2.jpg
Պատկեր:Swiss fondue 2.jpg
Պատկեր:Roesti.jpg|Ռյոշտի
Պատկեր:Risotto med safran (6977872494).jpg
Պատկեր:Buendnerfleisch.jpg
Պատկեր:Macau Grandview Hotel Breakfast Buffet Grape Oatmeal.JPG
Պատկեր:Rösti Wochenmarkt Karlsruhe September 2011.JPG
Պատկեր:Röstibraten with eggs and green sauce.jpg
Պատկեր:Zürcher Geschnetzeltes at Zur rote Buech.jpg
Պատկեր:Berner Platte, 2010.jpg
Պատկեր:Merengues-Spain.jpg
Պատկեր:Crepes con chocolate.jpg
Պատկեր:Mmm... Beef n Barley Soup (5086768393).jpg


## Ծանոթագրություններ

## Արտաքին հղումներ
* Швейцарская кухня. Не только рецепты. Куштуева Л., Куштуев М. Издательство "Манн, Иванов и Фербер", 2015. ISBN 978-5-00057-296-2
* Швейцарская кухня. Швейцария. Путеводитель. М.: Авангард, 2007. ISBN 978-5-86394-301-5
* Швейцарская кухня. Соломоник Т., Синельников С., Лазерсон И. Европейская шкатулка. Кулинарные шедевры мира. — СПб: Издательский Дом «Нева», 2006. — 368 с. илл.

Կատեգորիա:Շվեյցարական խոհանոց
Յան Մարթել

**Յան Մարթել** (, ), կանադացի գրող, կարճ պատմվածքների (*«Seven Stories»*) և «Ես ինքս» *(«Self»)* վեպի հեղինակ*։* Երկու գրքերն էլ հրապարակվել են տարբեր երկրներում և արժանացել քննադատների հավանությանը, բայց չեն ունեցել այնպիսի հաջողություն, ինչպիսին ունեցել է նրա «Պիի կյանքը» («Life of Pi») վեպը, որը արժանացել է 2002 թվականի Բուքերյան մրցանակին։

## Կենսագրություն

Կանադացի դիվանագետների որդի Յան Մարթելը ծնվել է 1963 թվականին Իսպանիայի Սալամանկա քաղաքում։ Մանկության տարիներին ուղեկցել է ծնողներին Եվրոպա, Կենտրոնական և Հյուսիսային Ամերիկա ուղևորությունների ժամանակ։ Նա եղել է Ալյասկայում, Բրիտանական Կոլումբիայում, Կոստա Ռիկայում, Ֆրանսիայում և Մեքսիկայում։ Ավելի ուշ, արդեն հասուն տարիքում, ճանապարհորդություն է կատարել դեպի Իրան, Թուրքիա և Հնդկաստան։ Կանադայի Թրենթ համալսարանում ուսումնասիրել է փիլիսոփայություն։ Փոխել է բազմաթիվ մասնագիտություններ, որից հետո 27 տարեկանում սկսել է գրել։ Սկզբից իր ժամանակը բաժանել է յոգայի պարապմունքների, գրելու և բանակում որպես պահեստային ծառայելու միջև։

Հիմա Մարթելը բնակվում է Կանադայի Սասկատուն քաղաքում իր կնոջ՝ Էլիս Կուիպերսի հետ (որը նույնպես գրող է), որի հետ ծանոթացել է Անգլիայի Չելտնեմ քաղաքում գրական փառատոնի ժամանակ։

## Մատենագրություն
* 1993 «Յոթ պատմություն*»*
* 1993 «Ռոկամատիոն Հելսինկիից»
* 1996 «Ես ինքս» 
* 2001 «Պիի կյանքը»
* 2004 «*We Ate the Children Last»*
* 2010« Բեատրիչե և Վերգիլիոս»
* 2012 «*101 Letters to a Prime Minister: The Complete Letters to Stephen Harper»* (2012)

## Էկրանավորումներ
* Պիի կյանքը

## Ծանոթագրություններ

## Արտաքին հղումներ
* Յան Մարթելը bookmark.am֊ում

Կատեգորիա:Կանադացի գրողներ
Կատեգորիա:Կանադացի սցենարիստներ
Ուկայալի (գետ)

**Ուկայալի** (), գետ Պերուում, Ամազոնի աջափնյա վտակը։ Երբեմն նրան ընդունում են որպես Ամազոնի աջակողմյա ակունք։ Գետաբերանը գտնվում է ծովի մակարդակից 100 մ բարձրության վրա, իսկ ակունքը՝ 210 մ։

## Նկարագրություն
Երկարությունը 1600 կմ է, իսկ Ապուրիմակ վտակի հետ՝ 2700 կմ։ Ջրավազանի մակերեսը 375 հազ. կմ² է։ Ձևավորվում է Ապուրիմակ (որին ստորին հոսանքում անվանում են Տամբո) և Կենտրոնական Անդերից սկիզբ առնող Ուրուբամբա գետերի միախառնումից, որից հետո հոսում է Ամազոնի դաշտավայրով, Անդյան լեռների երկայնքով՝ դեպի հյուսիսարևմուտք ուղղությամբ։ Հունը գալարուն է, հովիտը՝ տեղ-տեղ ճահճակալած ու պատված խիտ արևադարձային անտառներով, որոնց տեղացիներն անվանում են սելվաս։ Աջափնյա վտակներն են Շեշեյա, Թամայա, իսկ ձախափնյա վտակները՝ Պաչիտեյա, Ագուայթիյա, Փիսկի։

Ջրի միջին ծախսը կազմում է 12600 մ³/վրկ, իսկ տարեկան հոսքի ծավալը`426 կմ³: Ջրառատ է սեպտեմբերից-մարտ ընկած ժամանակահատվածում։ Ողջ երկայնքով նավարկելի է, մինջև ակունքում գտնվող Աթալայա քաղաքը։ Գլխավոր նավահանգիստը Պուկալպան է։

## Ուսումնասիրություն
Ուկայալին սկզբից կոչվել է Սան-Միգել, հետո անվանել են Ռիո դե Կուսկո, իսկ հետք Ուկայալի։ Գետի ուսումնասիրման նպատակով Պերույում կազմակերպվել են մի շարք թանկարժեք արշավախմբեր։ Առաջիններից մեկը 1867 թվականի արշավախումբն է, որ «Նապո» փոքրիկ նավով Լիմայից Պաչիտեյա գետով անցել է Տամբո գետ ու հասել այնտեղ, որտեղ խառնվում են Ուկայալին և Ամազոնը։

Լեհ գրող Արկադի Ֆիդլերը իր «Ուկայալիում ձկները երգում են» գրքում նկարագրում է ձկների «երգը» երևույթը։
Ոիկայալին համարվում է տուն Ամազոն գետի դելֆինների, հսկայական ջրասամույրների, լամանտինների համար, որոնցից շատ կան Պակայա-Սամիրիա Ազգային պարկում։

## Պատկերասրահ
>
Պատկեր:Ucayalirivermap.png|thumb|Ուկայալի գետը քարտեզի վրա
Պատկեր:Peru physical map.svg|thumb|Գետը ֆիզիկական քարտեզի վրա


## Ծանոթագրություններ

Կատեգորիա:Ամազոն գետի վտակներ
Կատեգորիա:Պերուի գետեր
Մորիս Գամելեն

**Մորիս Գուստավ Գամելեն** (), ֆրանսիացի բանակի գեներալ Ֆրանսիական բանակում։ Գամելենը հիշվում է ֆրանսիական զորքերի աղետալի հրամանատարությամբ (մինչև 1940 թվականի մայիսի 17-ը) Ֆրանսիական ռազմագործողության ընթացքում Երկրորդ համաշխարհային պատերազմում և պարտությամբ։

Որպես Ֆրանսիայի զինված ուժերի գլխավոր հրամանատար Երկրորդ համաշխարհային պատերազմի սկզբին, Գամելենը համարվում էր նշանակալի մտավոր կարողությունների տեր անձնավորություն։ Նրան հարգում էին անգամ Գերմանիայում իր հզոր մտքի համար, չնայած որոշ գերմանացի գեներալներ նրան համարում էին խիստ և կանխատեսելի։ Չնայած դրան և նրա գերազանց ծառայությանը Առաջին համաշխարհային պատերազմում, նրա գլխավորությամբ ֆրանսիական բանակները 1940 թվականի ճգնաժամային օրերին խայտառակ պարտություն կրեցին։ Պատմաբան և լրագրող Վիլյամ Լ․ Շիրերը ներկայացրեց տեսակետ, որ Գամելենը օգտագործեց Առաջին աշխարհամարտի մեթոդները, որպեսզի կռվի Երկրորդ աշխարհամարտում, սակայն ավելի քիչ եռանդով և դանդաղ։

Գամելենը ծառայել էր Ժոզեֆ Ժոֆրեի հրամանատարության ներքո Առաջին համաշխարհային պատերազմում։ Նրան հաճախ են վերագրում պատասխանատվությունը 1914 թվականի ֆրանսիական հակագրոհի մարտավարության նախգծումը, ինչը բերեց հաղթանակի Մառնի առաջին ճակատամարտում։ 1933 թվականին նա դարձավ Ֆրանսիական բանակի հրամանատար և սկսեց մոդերնիզացիայի և մեխանիզացիայի գործընթացը՝ ներառյալ  Մաժինոյի գծի կառուցումը ավարտին հասցնելը։

Էդուարդ Դալադիեն պաշտպանում էր Գամելենին իր կարիերայի ընթացքում, քանի որ նա հրաժարվել էր քաղաքականությանը թույլ տալ խառնվել ռազմական գործերին և նրա վստահության համար կառավարման հանրապետական ձևին։ Սա չնչին խնդիր չէր այն ժամանակ, երբ Ֆրանսիայում ձախ ռոյալիստները և աջ ֆաշիստները բացահայտորեն պահանջում էին ռեժիմի փոփոխություն Ֆրանսիայում։

## Վաղ տարիներ
Գամելենի հայր Զեփիրինը կռվել է 1859 թվականի Սոլֆերնոյի ճակատամարտում։ Վաղ տարիքից Գամելենը ցույց տվեց զինվոր դառնալու պոտենցիալը և մեծացավ սերնդի հետ, որը ռևանշ էր պահանջում Գերմանիայից Ֆրանս-պրուսական պատերազմում կրած պարտության համար։

## Զինվորական կարիերա
Գամելենը ընդունվեց Սեն Սիրի զինվորական ակադեմիա 1891 թվականի հոկտեմբերի 31-ին։ 1893 թվականին նա ավարտեց՝ լինելով առաջինն իր դասարանում։

Նա սկսեց ծառայությունը ֆրանսիական տիրելիերներում 3-րդ գումարտակում, որը գտնվում էր Թունիսում։ Դրանից հետո նա միացավ տեղագրական բրիգադին։ 1897 թվականին Գամելենը վերադարձավ Փարիզ և ընդունվեց հեղինակավոր *École Supérieure de Guerre* և երկրորդը դասարանում գերազանցությամբ ավարտեց այն։

## Ծանոթագրություններ

Կատեգորիա:Զինվորական ծառայության սպաներ
Կատեգորիա:Ֆրանսիացի գեներալներ
Կատեգորիա:Ֆրանսիացի զորավարներ
Կատեգորիա:Ֆրանսիացի ռազմական գործիչներ
Կոճապղպեղով գարեջրային ըմպելիք

thumb|Կոճապղպեղով գարեջրի(բաց գույնի) գավաթ
thumb|Կոճապղպեղով գարեջուր շշալցված

**Կոճապղպեղով գարեջրային ըմպելիք** (), քաղցր, ուժեղ գազավորված զովացուցիչ ըմպելիք՝ կոճապղպեղի բույրով։Կոճապղպեղով գարեջրի մասին առաջին անգամ հիշատակվում է ԱՄՆ-ում։ Այն օգտագործվում է կա՛մ առանձին, կա՛մ որպես ուժեղ ալկոհոլով (օղի,ջին, վիսկի) կոկտեյլի բաղադրիչ։ Կինոնկարահանումների հրապարակում հաճախ այն օգտագործվում է որպես  գարեջրի տեսողական փոխարինող՝ դերասաններին սթափ վիճակում պահելու համար։

## Տեսակներ
Կոճապղպեղով գարեջրային ըմպելիքը լինում է երկու տեսակ՝ «բաց» և «մուգ»։ Մուգ ըմպելիքը ունենում է շագանակագույն երանգ և  կոճապղպեղի խիստ ընդգծված բույր։

## Պատմություն
Ըմպելիքը հորիվնել է 1870-ական թվականներին ՝ բժիշկ Թոմաս Քանթրելի կողմից (Dr. Thomas Cantrell), ով ամերիկացի դեղագետ էր, վիրաբույժ։

## Բաղադրություն
Կոճապղպեղով գարեջրային ըմպելիքի ավանդական բաղադրատոմսը ներառում է կոճապղպեղ, շաքարավազ և գազավորված ջուր։Այս բաղադրատոմսով նախատեսվում է նաև խմորիչ, որն առաջ է բերում խմորում, և համեմունքներ։ Շատ արտադրողներ օգտագործում են մնեղր, տարբեր մրգեր կամ հատապտուղներ, ինչպես նաև թեյի տերևներ։

## Բաղադրատոմս
Կոճապղպեղով գարեջրային ըմպելիք պատրաստելու համար անհրաժեշտ է ունենալ 5 բաղադրիչ։ Քանակը ներկայացված է 2 լիտր ըմպելիք ստանալու հաշվարկով։

Բաղադրիչներ՝

* Կոճապղպեղի արմատ — 2 ճաշի գդալ
* Շաքարավազ — 1 բաժակ
* Կիտրոն — 1/2 հատ
* Խմորիչ — 1/4 թեյի գդալ
* Ջուր — 2 լիտր

Լավ լվանալ կիտրոնը և կոճապղպեղը։ Վերջինս մաքրել և աղալ (փոշիացնել), կիտրոնը հյութքամել։ 5 լիտրանոց տարայի մեջ խառնել շաքարավազն ու խմորիչը, ավելացնել կոճապղպեղի և կիտրոնի խառնուրդը (նախապես խյուս պատրաստել), ջուր լցնել՝ թողնելով մի քիչ ազատ տարածություն։ Լավ խառնել և փակել հիդրավլիկ կափարիչով։ 2 օր հետո հանել կափարիչը և ըմպելիքը դնել սառնարան ևս 2 օր։

## Օգտագործում
Կոճապղպեղով գարեջրային ըմպելիքը բավականին տարածված է եվրոպական երկրների բժշկության մեջ `մրսածության և որոշ վիրուսային հիվանդությունների բուժման համար,կինոարտադրության մեջ հանդես է գալիս որպես կոկտեյլների (հիմնականում վիսկիով) անբաժանելի մաս, ինչպես նաև բավականին հաճախ օգտագործվում է իր մաքուր ձևով։ Առավել հայտնի ապրանքանիշերն են Schweppesը և Evervessը։  Վերջիններս արտադրվում են ՌԴ-ում։ Կոճապղպեղով գարեջրային ըմպելիքը ամեն խանութից չես կարող գտնել իր՝  քիչ հանրահայտ լինելու պատճառով։

### Կոճապղպեղով գարեջրի հիմքով կոկտեյլներ
* *«[[Лошадиная шея|Ձիու պարանոց]]»* (), կոկտեյլ բրենդիի,կոճապղպեղով գարեջրի և «Ангостура» բիթթերի հիմքով։Դասված է Բարմենների միջազգային ասոցիացիայի (ԲՄԱ) պաշտոնական կոկտեյլների թվին, «Ժամանակակից դասականություն» («Современная классика») () կատեգորիայում։
* *«[[Московский мул|Մոսկովյան ջորի]]»* (, также *упрямец*), կոկտեյլ օղու, կոճապղպեղով գարեջրի և լայմի (կիտրոնի) հիմքով։ Այն մատուցվում է պղնձյա գավաթով։Հանրաճանաչություն սկսեց ձեռք բերել 1950-ական թվականներին՝ ԱՄՆ-ում ռուսական օղու բուռն սպառման սկսվելուց հետո։ Դասված է Բարմենների միջազգային ասոցիացիայի (ԲՄԱ) պաշտոնական կոկտեյլների թվին,«Ժամանակակից դասականություն» («Современная классика») () կատեգորիայում։

## Ծանոթագրություններ

## Տես նաև
* Կոճապղպեղ

Կատեգորիա:Կոճապղպեղ
Կատեգորիա:Ոչ ոգելից խմիչքներ
Տարասա (Կոլումբիա)

Տարաս (), քաղաք և մունիցիպալիտետ Կոլումբիայի հյուսիսում ՝ Անտոկիա դեպարտամենտում։ Ընդգրկված է Բայո Կաուկա ենթագավառի կազմի մեջ։

## Պատմություն
Բնակավայրը, որից քաղաքը հետագայում աճել է, հիմնադրվել է 1953 թվականի փետրվարի 24-ին։ 1979 թվականին Տարասի մունիցիպալիտետը բաժանվել է առանձին վարչական միավորի։

## Աշխարհագրական դիրք
Քաղաքը գտնվում է դեպարտամենտի հյուսիսում, նույնանուն Կաուկա գետի ձախ վտակի վրա, Մեդելյինից մոտ 143 կիլոմետր հյուսիս-հյուսիս-արևելք (NNE): Բացարձակ բարձրությունը ծովի մակարդակից 138 մետր է։

Տարասի մունիցիպալիտետ սահմանակից է արևմուտքից և հարավ-արևմուտքից ՝ Իտուանգոյի մունիցիպալիտետին, հարավում ՝ Վալդիվիայի մունիցիպալիտետին, հարավ-արևելքում ՝ Անորիի մունիցիպալիտետին, արևելքում ՝ Կասերեսի մունիցիպալիտետին, հյուսիսում ՝ Կորդոբայի դեպարտամենտի տարածքին։ Քաղաքապետարանի տարածքը 1569 կմ² է։

## Բնակչություն
Կոլումբիայի ազգային վիճակագրության վարչարարության վարչության տվյալների համաձայն ՝ 2012 թվականին քաղաքի և քաղաքապետարանի համակցված բնակչությունը կազմում էր 39 257 մարդ։

Քաղաքապետարանի բնակչության դինամիկան ըստ տարիների. 

Բնակչություն 2005 թվականի մարդահամարի համաձայն տղամարդիկ կազմում էին Տարասի բնակչության 50% -ը, կանայք, համապատասխանաբար, նաև 50%։ Ռասայականորեն, սպիտակամորթներն ու մետիսները կազմում էին քաղաքի բնակչության 90.9% -ը. սևամորթները, մուլատնեը` ՝ 8,8%, հնդիկները ՝ 0,3%: Գրագիտության մակարդակը ողջ բնակչության համար կազմել է 72.3%:

## Տնտեսություն
Տարասի տնտեսությունը հիմնված է գյուղատնտեսական արտադրանքի, ոսկու արդյունահանման և ձկնորսության վրա։ Քաղաքապետարանում մշակվում են բանան, կակաո, հեևա, մանիոկա և բրինձ։ Քաղաքային և քաղաքային ձեռնարկությունների ընդհանուր թվի 58.1% -ը առևտրային ձեռնարկություններ են, 38.2% -ը `ծառայություններ մատուցող ձեռնարկություններ, 2.6%-ը` արդյունաբերական ձեռնարկություններ, 1.1% -ը `տնտեսության այլ ոլորտների ձեռնարկություններ։

## Ծանոթագրություններ

Կատեգորիա:1953 թվականին հիմնադրված բնակավայրեր
Կատեգորիա:Կոլումբիայի քաղաքներ
Smile (երգ, Juice Wrld և The Weeknd)

«**Smile**», ամերիկացի ռեփեր Juice Wrld-ի և կանադացի երգիչ The Weeknd-ի երգ։ Այն թողարկվել է 2020 թվականի օգոստոսի 7-ին՝ որպես Juice Wrld-ի հետմահու երրորդ՝ «Legends Never Die» ստուդիական ալբոմի վեցերորդ սինգլ։ Սինգլի թողարկման հետ միասին լույս է տեսել նաև ալբոմի թարմացված տարբերակը, որը ներառել է այս երգը։

## Նախապատմություն և թողարկում
2019 թվականի սեպտեմբերի 10-ին Juice Wrld-ն իր թվիթթերյան կայքէջում հայտնել է The Weeknd-ի հետ երգ ձայնագրելու ցանկության մասին, գրելով, որ «Ես և The Weeknd-ն ադամանդե ձայնագրություն կպատրաստեինք․․․»։ Երգի 2018 թվականի դեմո տարբերակն «Sad» անվանբ առաջին անգամ համացանց է հոսել 2020 թվականի հուլիսին։ 2020 թվականի օգոստոսի 4-ին՝ Juice Wrld-ի հետմահու երրորդ՝ «Legends Never Die» ստուդիական ալբոմի թողարկումից մեկ ամիս անց, The Weeknd-ը հայտարարել է, որ նրանց համագործակցությունը շուտով լույս է տեսնելու, գրելով «XO + 999 հինգշաբթի երեկոյան»։ 2020 թվականի օգոստոսի 6-ին՝ երգի թողարկումից քիչ առաջ, The Weeknd-ը հայտնել է, որ երգի անվանումը «Smile» է, իսկ թողարկումից հետո հայտարարել է, որ կցանկանար, որ Juice Wrld-ը կենդանի լիներ այս պահին՝ տոնելու երգի թողարկումը։ «Legends Never Die»-ի թարմացված տարբերակը այս երգով նույնպես թողարկվել է սինգլի հետ միասին։

## Տեքստ
Երգի տեքստը պտտվում է Juice Wrld-ի և The Weeknd-ի շուրջ, որոնք խոսում են իրենց ներքին հրեշների և կոտրված սրտի, ինչպես նաև զուգընկերոջ հետ հարաբերությունները փրկելու համար զոհաբերելու պատրաստվածության մասին։ Juice Wrld-ը երգի մեջ անգիտակցաբար կանխագուշակում և հիշատակում է իր մահը «Devil on my shoulder telling me I'll die soon, I don't really want that to impact you» () տողի միջոցով։

## Տեսահոլովակ տեքստով
«Smile» երգի համար տեքստով տեսահոլովակը թողարկվել է 2020 թվականի օգոստոսի 7-ին՝ երգի հետ միասին։ Տեսողական պատկերը ցուցադրում է արտիստներին տարբեր կադրերում, նկարելով Juice Wrld-ի և The Weeknd-ի դիմանկարները, իսկ երգի տեքստը հայտնվում է կադրի ստորին կենտրոնում։

## Իրավունքներ և անձնակազմ
Իրավունքները վերցված են Tidal-ից․

* Ջարադ Հիգինս՝ վոկալ, երգի հեղինակ, կոմպոզիցիա
* Էյբլ Տեսֆայե՝ վոկալ, երգի հեղինակ, կոմպոզիցիա
* Թեզ Թեյլոր՝ երգի հեղինակ, կոմպոզիցիա, արտադրություն
* Cxdy՝ երգի հեղինակ, կոմպոզիցիա, արտադրություն
* Նիքոլաս Միրա՝ երգի հեղինակ, կոմպոզիցիա, արտադրություն

## Հիթ-շերթներ

### Շաբաթական հիթ-շքերթներ

### Տարեկան հիթ-շքերթներ

## Թողարկման պատմություն

## Ծանոթագրություններ

## Արտաքին հղումներ
* 
* 

Կատեգորիա:2020 երգեր
Կատեգորիա:2020 սինգլներ
Կատեգորիա:The Weeknd-ի երգեր
Կատեգորիա:Երգեր այբբենական կարգով
Heaven & Hell

**Heaven & Hell** (), ամերիկացի երգչուհի Էյվա Մաքսի դեբյուտային ստուդիական ալբոմը։ Այն թողարկվել է 2020 թվականի սեպտեմբերի 18-ին՝ Atlantic Records լեյբլի միջոցով։

## Պատմություն
2019 թվականի ապրիլին Մաքսն հայտարարել է, որ նույն թվականին թողարկելու է իր դեբյուտային ստուդիական ալբոմը։ Նա ձայնագրել է ավելի քան հազար երգեր ալբոմի համար և մի քանի ամիս որոշում էր, թե որն ընդգրկել ալբոմում։ Ի սկզբանե «Heaven & Hell»-ն ավարտված էր 2019 թվականի սկզբին, սակայն հետաձգվել է, որպեսզի բարելավվի երգացանկը՝ ավելացնելով ավելի շատ երգեր և հեռացնելով մեկը։ 2019 թվականի դեկտեմբերին Մաքսն ակնարկել է, որ ալբոմը թողարկվելու է մոտակա ամիսների ընթացքում։ Նա հաստատել է, որ ալբոմը ավարտման ընթացքում է, սակայն հետաձգվել է COVID-19 համավարակի արդյունքում։ «Heaven & Hell» ալբոմի թողարկման մասին Մաքսն հայտարարել է 2020 թվականի հուլիսի 29-ին, որն ուղեկցվել է հաջորդ օրն թողարկված «Who's Laughing Now?» երգով։

## Սինգլներ
Մաքսը թողարկել է «Sweet but Psycho»-ն որպես «Heaven & Hell» ալբոմի առաջին սինգլ 2018 թվականի օգոստոսի 17-ին։ Երգը դարձել է նրա բեկումնային սինգլը, զբաղեցնելով առաջին հորիզոնականը 22 երկրների չարթերում և 10-րդ հորիզոնականը ամերիկյան Billboard Hot 100 չարթում։ Այնուհետև նա թողարկել է «So Am I»-ը 2019 թվականի մարտի 7-ին, որը գլխավորել է լեհական Polish Airplay Top 100 չարթը և ընդգրկվել է 14 երկրների չարթերի թոփ 10-ում։ «Salt»-ը թողարկվել է 2019 թվականի դեկտեմբերի 12-ին և գլխավորել է Polish Airplay Top 100 չարթը և ընդգրկվել է Ավստրիայի, Ֆինլանդիայի, Գերմանիայի, Նորվեգիայի, Ռուսաստանի, Ուկրաինայի և Շվեյցարիայի չարթերի թոփ 10-ում։ Բացի «Sweet but Psycho»-ից, ավելի վաղ թողարկված երգերը սկզբնապես հեռացվել են ալբոմից, սակայն հետագայում ներառվել են երգացանում։ «Kings & Queens»-ը թողարկվել է 2020 թվականի մարտի 12-ին և դարձել է ալբոմի հինգերորդ սինգլը։ Այն ընդգրկվել է Ավստրիայի, Ֆինլանդիայի, Գերմանիայի, Նորվեգիայի, Շվեյցարիայի և Մեծ Բրիտանիայի չարթերի թոփ 20-ում։ «Who's Laughing Now?»-ն թողարկվել է երաժշտական տեսահոլովակի հետ միասին՝ 2020 թվականի հուլիսի 30-ին։ «OMG What's Happening»-ը թողարկվել է 2020 թվականի սեպտեմբերի 3-ին որպես ալբոմի յոթերորդ սինգլ։

## Երգացանկ

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:2020 ալբոմներ
Մարանյոն (գետ)

thumb|Մարանյոնը քարտեզի վրա
**Մարանյոն**(), գետ Պերուում, Ամազոնի ձախակողմյան ակունքը։ Երկարությունը 1600 կմ, ջրհավաք ավազանի մակերեսը 350 000 կմ²  է, որը կազմում է Ամազոն գետի ողջ ջրհավաք ավազանի 5 %-ը։

## Նկարագրություն
Ջրի միջին տարեկան ծախսը կազմում է 15 600 մ³/վրկ. (տարեկան հոսքը՝ 491,96 կմ³): Նավարկելի է  ակունքից հաշված 1000 կմ երկարության վրա մինչև սահանքներին հասնելը։ Գետի հովտում բնակչությունը խիտ չէ, ամենամեծ բնակավայրը Նաուտա քաղաքն է (մոտ 19 551 մարդ) և Սան-Լորենսոն (մոտ 8 216 մարդ)։ Հիմնական վտակներն են.

* աջակողմյան՝ Ուտկուբամբա, Պոտրո, Ուալյագա, Սամիրիյա
* ձախակողմյան՝ Չամայա, Սանտյագո, Մորոնա, Պաստասա, Չեմբիրա, Տիգրե։

Վերին հոսանքը գտնվում է բարձլեռնային կլիմայական մարզում, միջին ու ստորին հոսանքները՝ մերձհասարակածային մարզում։ Տարեկան տեղումների քանակը տատանվում է 600-800 մմ վերին հոսանքում, իսկ ստորին հոսանքում այն հասնում է 3200 մմ։ Գետի սնուցումը հիմնականում անձրևային է։

## Հատկություններ
Սկիզբ է առնում Նուպե և Լաուրիկոչա լեռնային երկու գետերի միախառնումից։ Ի տարբերություն Ամազոնի աջակողմյա ակունք համարվող Ուկայալի գետի, որն ամբողջությամբ նավարկելի է, Մարանյոնի հունը մեծ մասում ունի լեռնային բնույթ, բուռն է ու արագահոս։ Հատում է Կենտրոնական ու Արևելյան Անդերը, նեղ ու խորը կիրճերով (որոնց անվանում են «Պոնգո»), որոնք բաժանում են Կենտրոնական ու Արևմտյան Կորդիլիերները։ Ուտկուբամբա վտակի միացումից ներքև թեքվում է դեպի հյուսիսարևելք՝ հատելով Կենտրոնական Կորդիլիերները՝ առաջացնելով 27 պոնգո։ Ամասոնաս և Լորետո տարածաշրջանների սահմանագլխին՝ Սանտյագո վտակի միավորումից ներքև, դուրս է գալիս Ամազոնի դաշտավայր։ Միանալով Ոկայալի գետի հետ՝ սկիզբնավորում է աշխարհի ամենաջրառատ գետը՝ Ամազոնը։

## Հայտնագործման պատմություն
Գետն առաջին անգամ նկարագրվել է 1700 թվականին ՝ չեխ ճիզվիտ Ս. Ֆրիցի կողմից։ Առաջին ճանապարհորդներից մեկը, որ նավարկել է գետը` Շառլ Մարի դե լա Քոնդամինն է։ Անվանվել է ի պատիվ նավապետ Մարանյոնի, ով  բացել է նավագնացությունն այս գետի վրա։ Վերին հոսանքը երկար ժամանակ մնացել է առանց հետազոտման։

## Պատկերասրահ
### Վերին հոսանք

Río Marañón 00050.jpg|(Ձախից-աջ) Նուպե և Լաուրիկոչա գետերը սկիզբ են տալիս Մարանյոնին 
Río Marañón 05464.jpg|Մարանյոնի ստեղծած կիրճը
Río Marañón 00776.jpg|Մարանյոն, տեսարան Տինգո-Չիկո ճանապարհին
Río Marañón 03239.JPG|Մարանյոն, տեսարան Մորկա թունելից


### Միջին հոսանք

Río Marañón 00277.jpg|Մարանյոնի կիրճը, Ուրպիշա 
Río Marañón 00787.jpg|Մարանյոն, Արանկայ 
Río Marañón 07037.jpg|Մարանյոն, տեսարան Յարկան սարից 
Marañón River in Amazonas Region.jpg|Մարանյոն, տեսարան Չականտո կամրջից 


### Ստորին հոսանք

Pacaya Samiria Marañon River (66217327).jpeg|Մարանյոնը Պակայա Սամիրյա Արգելոցում 
File:Comunidad en el Marañon - panoramio.jpg|thumb|Գյուղ Մարանյոնի ափին
Aldea del Marañon - panoramio.jpg| Նավագնացությունը Մարանյոնի վրա 
File:Rio Marañon-99.JPG|thumb|Ռիո-Մարանյոն


## Ծանոթագրություններ

Կատեգորիա:Ամազոն գետի վտակներ
Կատեգորիա:Հարավային Ամերիկայի աշխարհագրություն
Կատեգորիա:Պերուի գետեր
Ժիվերնիի մարգագետինները

«**Ժիվերնիի մարգագետինները**» (), ֆրանսիացի գեղանկարիչ, ֆրանսիական իմպրեսիոնիզմի հիմնադիրներից և ամենակարկառուն ներկայացուցիչներից Կլոդ Մոնեի նկարներից։ Այս ստեղծագործությունը հեղինակը վրձնել է 1888 թվականին։ Յուղաներկով կտավի չափերն են 92,5 × 81,5 սմ։

Այսօր «Ժիվերնիի մարգագետինները» ստեղծագործությունը պահպանվում և ցուցադրվում է Էրմիտաժում (Սանկտ Պետերբուրգ, Ռուսաստանի Դաշնություն)։

## Նկարագիր
«Ժիվերնիի մարգագետինները» ստեղծագործությունում պատկերված է Էսարի մարգագետինները, որոնք գտնվում են Ժիվերնիից հարավ։ Այստեղ, 1883 թվականից մշտական բնակության է անցել հեղինակը։

Հետին պլանում տեսանելի են մի քանի ծառեր, իսկ դրանց հետևում՝ Պոր Վիլեզ բլուրն է։ Ձախ կողմի ներքևի անկյունում նկարչի ստորագրությունն է և տարեթիվը՝ *Claude Monet 88*: Նկարի հակառակ կողմում կա գրություն՝ *Praire de Giverny. Temps moissonneux*  (Մարգագետիններ Ժիվերնիում։ Հունձի ժամանակը)։

## Պատմություն
«Ժիվերնիի մարգագետինները» ստեղծագործությունը Կլոդ Մոնեն վրձնել է 1888 թվականին։ Այն Էսարի հովիտը պատկերող տասներեք նկարներից մեկն է, որոնք նկարվել են նույն ժամանակահատվածում։ Ըստ Աննա Բարսկայայի կտավը նկարվել է ամռան առաջին կեսին։ Ալբերտ Կոստենևիչն էլ կարծում է, որ նկարը ստեղծվել է տարվա երկրորդ կեսին։

Ա. Բարսկայան նաև նշում է, որ մինչև 1889 թվականը կտավը գտնվել է Մոնեի արվեստանոցում, որից հետո հեղինակն այն տալիս է Պոլ Դյուրան Ռուելի պատկերասրահին, սակայն Դանիել Վիլդենշտեյնն էլ նշում է, որ այն Ռուելին է փոխանցվել 1891 թվականի հուլիսին։ 1892 թվականին նկարը ձեռք է բերում Փարիզի քաղաքային խորհրդի նախագահ Դենիս Կոշենը, սակայն 1897 թվականից նկարը կրկին ցուցադրվել է Պոլ Դյուրան Ռուելի պատկերասրահում։

1899 թվականի մայիսի 3-ին նկարը 9000 ֆրանկով ձեռք է բերում մոսկվացի արդյունաբերող և կոլեկցիոներ Սերգեյ Շչուկինը։ Հոկտեմբերյան հեղափոխությունից հետո վերջինիս հավաքածուն ազգայնացվել է և տեղափոխվել Նոր արևմտյան արվեստի պետական թանգարան, որտեղ մնացել է մինչև 1923 թվականը, իսկ 1934 թվականին փոխանցվել է Էրմիտաժին։

2014 թվականի վերջից ցուցադրվում է Գլխավոր շտաբի շենքում (403 սրահ,  ГЭ-7721):

Էրմիտաժի Արևմտաեվրոպական կարպարվեստի բաժնի գլխավոր գիտական աշխատակից Ալբերտ Կոստենևիչն իր ակնարկում, որը վերաբերում է 19-րդ դարի երկրորդ կեսից մինչև 20-րդ դարի երկորդ կեսի ֆրանսիական արվեստին, «Ժիվերնիի մարգագետինները» ստեղծագործության մասին այսպես է բնութագրել.

## Ծանոթագրություններ

## Գրականություն
* 
* 
* 
* 
* 

Կատեգորիա:1888 նկարներ
Կատեգորիա:Բնանկարներ
Կատեգորիա:Էրմիտաժի նկարներ
Կատեգորիա:Իմպրեսիոնիզմ
Կատեգորիա:Կլոդ Մոնեի նկարներ
Կատեգորիա:Ֆրանսիայի արվեստ
Ռաշիդ ալ-Սոհլ

**Ռաշիդ ալ-Սոհլ** (, )),  լիբանանցի պետական գործիչ, Լիբանանի վարչապետ (1974—1975, 1992)։

## Կենսագրություն
Նա պատկանել է երկրի ամենահեղինակավոր սուննի մուսուլման Ալ-Սոլհ ընտանիքին։ Դաստիարակվել է Լիբանանի նախկին վարչապետ՝ Սամի աս-Սոլհի ընտանիքում։ Ավարտել է Սուրբ Հովսեփի համալսարանի իրավաբանական ֆակուլտետը։ Աշխատել է որպես իրավաբան և դատավոր։

1960 թվականին առաջին անգամ ընտրվել է Բեյրույթի Ազգային ժողովում։ Նա համարվում էր չափավոր քաղաքական գործիչ, որը պաշտպանում էր աշխատավոր դասակարգի շահերը և սերտ համագործակցում էր Քամալ Ջումբլաթի հետ։

1974—1975 թվականներին եղել է Լիբանանի վարչապետը։ Լիբանանի քաղաքացիական պատերազմը սկսվելուց մի քանի շաբաթ անց հրաժարական է տվել։ Հրաժարական տալուց առաջ նա մեղադրվել է այդ ժամանակաշրջանի  բնորոշ վարչական կոռուպցիայի և նեպոտիզմի մեջ։ Նա հայտարարել է, որ առանց քաղաքական համակարգի կարդինալ փոփոխության երկիրը քաոսի կվերածվի և կկազմալուծվի։

1992 թվականի մայիսին պատերազմի ավարտից հետո նա նորից նշանակվել է կառավարության ղեկավար, որի գլխավոր խնդիրն էր անցկացնել խորհրդարանական ընտրություններ։ Սակայն դրա հետևանքով քրիստոնեական համայնքը նրանց դեմ բողոքեց և նույն տարվա հոկտեմբերին նա պաշտոնաթող եղավ։ Նա քննադատվել է սիրիամետ քաղաքականության համար։ Բեյրութում նրանց կողմից գլխավորվող ցուցակը  ընտրություններում նշանակալից ձախողում է ունեցել։ Խորհրդարանական ընտրություններին ցուցակի սուննիներից միայն ինքն է ընտրվել։

1996 թվականին քաղաքականությունից հեռանալու մասին որոշում է ընդունել։

## Ծանոթագրություններ

## Արտաքին հղումներ
* Rachid el-Solh (1926–2014) 
* Former Lebanese PM Rashid al-Solh passes away at 88 (*Ya Libnan*, 29. Juni 2014)

Կատեգորիա:Սուննի իսլամ
Կատեգորիա:Բնօրինակում անաղբյուր հոդվածներ
Կատեգորիա:Լիբանանի քաղաքական գործիչներ
Լեոնիդ Մորոզ

**Լեոնիդ Մորոզ** (, ), ուկրաինացի և խորհրդային հնչյունային օպերատոր, Ուկրաինայի մշակույթի վաստակավոր աշխատակից (1994 թվական)։

Ծնվել է 1937 թվականի հոկտեմբերի 2-ին, Կիևում, ծառայողի ընտանիքում։ Ավարտել է Կիևի պոլիտեխնիկական ինստիտուտի ռադիոէլեկտրոնիկայի ֆակուլտետը (1967 թվական)։

Աշխատել է «Կիևնաուչֆիլմ» ստուդիայում որպես տեխնիկ և հնչյունային սարքավորումների նորոգման վարպետ։ 1967 թվականից նույն ստուդիայում աշխատել է որպես հնչյունային ռեժիսոր։

Հնչյունավորել է «ՈւՌԱՏ-1», «Միրոնովյան ցորենները» (1967 թվական), «Մկաններ, 20-րդ դար», «Միխայիլ Ստելմախ», «Մարդը, որը կարողանում էր թռչել», «Յոթ քայլ հորիզոնից» (1968 թվական), «Անդրեյ Գոլովկո», «Կետը և կատուն», «Մարդը, որը կարողանում էր հրաշքներ գործել», «Մարս XX» (1969 թվական), «Հեքիաթ բարի ռնգեղջյուրի մասին», «Կռունկը», «Թե ինչպես են կազակները ֆուտբոլ խաղում», «Արկադի Գայդար», «Կենդանիներն մտածո՞ւմ են» (1970 թվական), «Չարն ու բարին», «Ես և մյուսները» (1971 թվական), «Սարսափելի գորշ բրդոտը» (1971 թվական), «Եղբայր Ճագարը և եղբայր Աղվեսը», «Ակամա լույսի շուրջ», «Ճշմարտության մոտեցումը», «Մարդասպանը հայտնի է» (1972 թվական), «Տաք հացը», «Ընձուղտների արկածները», «Փիղը երազանք ուներ» (1973 թվական), «Չարագործությունը», «Մաքսիմ Գուրժիյայի բարձրությունը» (1975 թվական), «Ամեն ինչ կյանքում պայքար է։ Յարոսլավ Գալան», «Մարոկկո։ Միտքը ճանապարհին» (1976 թվական), «Դառը արձագանքը», «Խորվաթիա։ Երկիր և մարդիկ», «Իվան Գեներալիչի աշխարհը», «Վերամիավորման ոսկե սեպտեմբերը։ Տարիներ և ճակատագիրներ» (1979 թվական), «Միլիոնների հասցեն» (1980 թվական), «Ներս մտի՛ր, Բիտլով» (1990 թվական), «Պարասկա Գորիցվիտի աշխարհը» (1992 թվական, համահեղինակությամբ), «Սկսվում է անցյալից» (1996 թվական, համահեղինակությամբ), «Կյանքի համարը», «Սիրում եմ Ուկրաինան», «Մաեստրո Ավդեևսկին», «Օլես Գոնչար։ Վերջաբանը», «Ուկրաինան այսօր» (№ 1, 2, 3), «Ուկրաինայի պալատի վերակառուցումը», համահեղինակությամբ), «Ես` աստվածային պարսետներից քարն եմ», «Հայրական շենքի մոտ», «Նավեր և նավաշինարարներ» (համահեղինակությամբ), «Մենք սեր չենք տեսել. եթե պատերազմ չի, վիշտ է» (1997 թվական), «Կապույտ գլխարկը (1998 թվական, մուլտֆիլմ)» և այլ ֆիլմեր։

Եղել է Ուկրաինայի կինեմատոգրաֆիստների ազգային միության անդամ։

## Ծանոթագրություններ

## Գրականություն
* Спілка кінематографістів України:'К., 1985. — С.109.

## Արտաքին հղումներ
* 
* Ֆիլմոգրաֆիան animator.ru կայքում

Կատեգորիա:Ուկրաինացի կինոգործիչներ
Տուրբակո

**Տուրբակո** (), քաղաք և մունիցիպալիտետ Կոլումբիայի հյուսիսում՝ Բոլիվար դեպարտամենտում։

## Պատմություն
Բնակավայրը, որից քաղաքը հետագայում աճել է, հիմնադրվել է 1510 թվականի դեկտեմբերի 8-ին։

## Աշխարհագրական դիրք
Քաղաքը գտնվում է դեպարտամենտի հյուսիսային մասում, Կարիբյան լեռնաշխարհի սահմաններում, դեպարտամենտի վարչական կենտրոն Կարտագենա քաղաքից մոտավորապես 7 կիլոմետր դեպի հարավ-արևելք։ Բացարձակ բարձրությունը ծովի մակարդակից 252 մետր է։

Տուրբակոյի մունիցիպալիտետը հյուսիսում սահմանակից է Սանտա Ռոզայի մունիցիպալիտետին, հյուսիս-արևելքում ՝ Վիլանուևայի մունիցիպալիտետին, արևելքում ՝ Սան Էստանիսլաոյի մունիցիպալիտետին, հարավ-արևելքում ՝ Արջոնայի մունիցիպալիտետին, հարավ-արևմուտքում ՝ Տուրբանայի մունիցիպալիտետին, արևմուտքում` Քարթագենայի մունիցիպալիտետի հետ։ Մունիցիպալիտետի տարածքը 176 կմ² է։

## Բնակչություն
Կոլումբիայի ազգային վիճակագրության վարչակազմի տվյալների համաձայն, 2015 թվականին քաղաքի և մունիցիպալիտետի համատեղ բնակչությունը կազմել էր 72 168 մարդ։ Մունիցիպալիտետի բնակչության դինամիկան ըստ տարիների.
2005 թվականի մարդահամարի համաձայն տղամարդիկ կազմում էին Տուրբակոյի բնակչության 49,7% -ը, կանայք ՝ համապատասխանաբար 50.3%: Ռասայականորեն, սպիտակամորթներն ու մետիսները կազմում էին քաղաքի բնակչության 79.1% -ը. սևամորթներ, մուլատներ `20,8%, հնդկացիները `0,1%։ Գրագիտության մակարդակը ողջ բնակչության համար կազմել է 89,4%։

## Տնտեսություն
Քաղաքային և քաղաքային ձեռնարկությունների ընդհանուր թվի 61.1% -ը առևտրային ձեռնարկություններ են, 29.9% -ը `ծառայություններ մատուցող ձեռնարկություններ, 8.5% -ը` արդյունաբերական ձեռնարկություններ, 0,5% -ը `տնտեսության այլ ոլորտների ձեռնարկություններ։

## Տրանսպորտ
Քաղաքի միջով անցնում է թիվ 90 ազգային մայրուղին ().

## Ծանոթագրություններ

Կատեգորիա:Կոլումբիայի քաղաքներ
Սամբրանո (Կոլումբիա)

**Սամբրանո** (), քաղաք և մունիցիպալիտետ Կոլումբիայի հյուսիսում ՝ Բոլիվար դեպարտամենտում։

## Պատմություն
Նախքան իսպանացիների ժամանումը, մունիցիպալիտետի տարածքը բնակեցված էր մալիբու հնդկական ցեղի ներկայացուցիչներով։ Բնակավայրը, որից քաղաքը հետագայում մեծացել է, հիմնադրվել է 1770 թվականին ՝ Դոն Ալվարո դե Սամբրանի կողմից։ Սամբրանոյի մունիցիպալիտետը որպես առանձին վարչական միավոր ստեղծվել է 1916 թվականին։

## Աշխարհագրական դիրք
Քաղաքը գտնվում է դեպարտամենտի հյուսիսարևելյան մասում, Մագդալենա գետի ձախ ափին, դեպարտամենտի վարչական կենտրոն Կարտագենա քաղաքից մոտավորապես 100 կիլոմետր դեպի հարավ-արևելք։ Բացարձակ բարձրությունը ծովի մակարդակից 5 մետր է։

Զամբրանոյի քաղաքապետարանը հարավում սահմանակից է Կորդոբայի մունիցիպալիտետի տարածքին, արևմուտքում ՝ Էլ Կարմեն դե Բոլիվարի և Սան Ժակինտոյի մունիցիպալիտետներին, հյուսիսում ՝ Սան Խուան Նեպոմուսենոյի մունիցիպալիտետին, արևելքում ՝ Մագդալենայի դեպարտամենտի տարածքին։ Քաղաքապետարանի տարածքը 302 կմ² է։

## Բնակչություն
Կոլումբիայի ազգային վիճակագրության վարչության վարչական տվյալների համաձայն ՝ 2015 թվականին քաղաքի և քաղաքապետարանի համատեղ բնակչությունը կազմել է 11,611։ Քաղաքապետարանի բնակչության դինամիկան ըստ տարիների.

2005 թվականի մարդահամարի համաձայն, տղամարդիկ կազմել են Սամբրանոյի բնակչության 52.2% -ը, կանայք `համապատասխանաբար 47.8%: Ռասայականորեն, սպիտակամորթներն ու մետիսները կազմել են քաղաքի բնակչության 90.2% -ը. սևամորթներ, մուլատներ `1,3%, հնդկացիները `0,1%։ Գրագիտության մակարդակը ողջ բնակչության համար կազմել է 79,7%։

## Տնտեսություն
Սամբրանոյի տնտեսության հիմքը գյուղատնտեսական արտադրությունն է։

Քաղաքային և քաղաքային ձեռնարկությունների ընդհանուր թվի 53.3% -ը առևտրային ձեռնարկություններ են, 27,1% -ը `արդյունաբերական ձեռնարկություններ, 18.9% -ը` ծառայություններ մատուցող ձեռնարկություններ, 0.7% -ը տնտեսության այլ ոլորտների ձեռնարկություններ են։

## Ծանոթագրություններ

Կատեգորիա:1770 թվականին հիմնադրված բնակավայրեր
Կատեգորիա:Կոլումբիայի քաղաքներ
Տուրբանա

**Տուրբանա** (), քաղաք և մունիցիպալիտետ Կոլումբիայի հյուսիսում ՝ Բոլիվար դեպարտամենտում։

## Պատմություն
Բնակավայրը, որից քաղաքը հետագայում մեծացել է, հիմնադրվել է 1894 թվականի հուլիսի 17-ին։

## Աշխարհագրական դիրք
Քաղաքը գտնվում է դեպարտամենտի հյուսիսային մասում, Կարիբյան լեռնաշխարհի սահմաններում, դեպարտամենտի վարչական կենտրոն Կարտագենա քաղաքից մոտ 9 կմ հարավ-արևելք։ Բացարձակ բարձրությունը ծովի մակարդակից 84 մետր է։

Տուրբանայի մունիցիպալիտետը սահմանակից է հյուսիս-արևմուտքում և արևմուտքում՝ Քարթագենայի մունիցիպալիտետի տարածքին, հյուսիս-արևելքում ՝ Տուրբակոյի մունիցիպալիտետին, արևելքում և հարավին ՝ Արջոնայի մունիցիպալիտետին, հարավ-արևմուտքում ՝ Սուրե դեպարտամենտի տարածքին։ Քաղաքապետարանի տարածքը 159,35 կմ² է։

## Բնակչություն
Կոլումբիայի ազգային վիճակագրության վարչակազմի տվյալների համաձայն, 2015 թվականին քաղաքի ևմունիցիպալիտետի համատեղ բնակչությունը կազմել է 14.883: Մունիցիպալիտետի բնակչության դինամիկան ըստ տարիների.

2005 թվականի մարդահամարի համաձայն տղամարդիկ կազմել են Տուրբանի բնակչության 51.4% -ը, կանայք ՝ համապատասխանաբար 48.6%: Ռասայականորեն, սպիտակամորթներն ու մետիսները կազմել են քաղաքի բնակչության 99.9% -ը. սևամորթներ, մուլատներ՝ 0,1%: Գրագիտության մակարդակը ողջ բնակչության համար կազմել է 88.2%:

## Տնտեսություն
Քաղաքային և քաղաքային ձեռնարկությունների ընդհանուր թվի 68.8% -ը առևտրային ձեռնարկություններ են, 25,7% -ը `սպասարկման ձեռնարկություններ, 1.4% -ը` արդյունաբերական ձեռնարկություններ, 4.1% -ը `տնտեսության այլ ոլորտների ձեռնարկություններ։

## Տրանսպորտ
Քաղաքի արևելքում անցնում է թիվ 90 մայրուղին (իսպ. ՝ Ruta Nacional 90):

## Ծանոթագրություններ

Կատեգորիա:1894 թվականին հիմնադրված բնակավայրեր
Կատեգորիա:Կոլումբիայի քաղաքներ
Treasure (խումբ)

**Treasure** (Հանգըլ` 트레저, , ոճավորվում է՝ **TREASURE**), հարավկորեական բոյ բենդ, որը ձևավորվել է 2019 թվականին YG Entertainment լեյբլի կողմից՝ «YG Treasure Box» գոյատևման ռեալիթի ծրագրի շրջանակներում։ Տասներկու անդամից բաղկացած խումբը կիսում է լիդերությունը խմբի երկու ավագ անդամների՝ Չոյ Հյուն-սուկի և Ջիհունի միջև։ Խումբը դեբյուտ է կատարել 2020 թվականի օգոստոսի 7-ին՝ «Boy» երգով, որը «The First Step: Chapter One» սինգլային ալբոմի գլխավոր սինգլն է։

## Անդամներ

## Սկավառակագրություն
### Սինգլային ալբոմներ

### Սինգլներ

### Տեսահոլովակներ

## Ֆիլմագրություն
* *YG Treasure Box* (2018, Vlive / ՅուԹյուբ / JTBC2)
* *T.M.I* (Treasure Maker Interaction) (2020, ՅուԹյուբ / Vlive)
* *Treasure Map* (2020, ՅուԹյուբ)
* *Fact Check* (2020, ՅուԹյուբ / V Live)
* *3-Minute Treasure* (2020, ՅուԹյուբ / V Live)
* *T-Talk* (2020, ՅուԹյուբ / Vlive)
* *Star Road* (2020, V Live Osen)

## Ծանոթագրություններ

## Արտաքին հղումներ
* 

Կատեգորիա:2019 հիմնադրված երաժշտական խմբեր
Կատեգորիա:Հարավկորեական երաժշտական խմբեր
Կատեգորիա:Հարավկորեական պարային երաժշտական խմբեր
Կատեգորիա:Քեյ փոփ երաժշտական խմբեր
Կիմ Դոն Ին

**Կիմ Դոն Ին** (, ), կորեացի գրող։

## Կենսագրություն
Եղել է հարուստ հողատերերի որդի։ Որոշ ժամանակ հաճախել է քրիստոնեական դպրոց, 1914 թվականին սկսել է ուսանել Տոկիոյի ինստիտուտում, 1915 թվականին տեղափոխվել Մեյձի ակադեմիա (Տոկիո)։ Հոր մահվան պատճառով նա 1917 թվականին վերադարձել է Կորեա և ժառանգել նրա հարստությունը։ Հաջորդ տարի նա ամուսնանացել է և մեկնել Ճապոնիա՝ ուսումը շարունակելու քոլեջում, որտեղ սովորել է գեղագիտություն։ Այն բանից հետո, երբ Տոկիոյում սովորող կորեացի ուսանողներն ստորագրել են «Անկախության հռչակագիրը», Ճապոնիայի իշխանությունները ձերբակալել են մի շարք ուսանողների, այդ թվում պատահականորեն հայտնվել է նաև Կիմ Դոն Ինը։ Տարվելով «արվեստն արվեստի համար» գաղափարով՝ 1919 թվականին Կորեայում սկսել է հրատարակել «Չհանջո» («Արվեստ») ամսագիրը, որում տպագրել է իր առաջին պատմվածքը՝ «Թույլ մարդու վիշտը»։

Լինելով ժողովրդական խոսքի փայլուն ոճաբան և գիտակ՝ Կիմ Դոն Ինը նշանակալի դեր է խաղացել ժամանակակից պատմվածքի  ժանրի զարգացման գործում։ Նրա առավել հայտնի գործերից են նատուրալիստական պատմվածքները՝ «Հրաժեշտի երաժշտություն» (1921), «Կատաղի սոնատ» (1930), «Հայրենիքը կորցրած մարդու նոթեր» (1946) պատմվածքների շարքը և «Կին» (1930-932), «Իլչի Մունդոկ» (1946) վեպերը (հիմնականում պատմական) և այլն։ 1920-1930-ական թվականներին սկտիվորեն դեմ է հանդես եկել Կորեայի պրոլետարական արվեստի ֆեդերացիային։

1927 թվականին  ավարտվել է Կիմ Դոն Ինի կարողությունն սպառվել է, և կինը հեռացել է նրանից։ Կրկին ամուսնացել է և աշխատել *Չոսոն Իլբո* թերթում։ 1938 թվականին բանտարկվել է Ճապոնիայի կայսերը վիրավորելու համար։

## Ստեղծագործություն
Կիմ Դոն Ինը շատ առումներով իր արվեստը հակադրել է Լի Գվանսուի դիդակտիզմին։ Կորեերեն լեզվի նորարար է։ Նրա հայտնի պատմվածքներից են՝ «Ձկնորսի երգը», «Նամակ և լուսանկար»։ Քննադատի կողմից ամենաշատ քննարկված ստեղծագործություններից է «Կարտոֆիլ» նատուրալիստական պատմվածքը («Կամչա», 1925)։

1955 թվականին *Sasangye* ամսագիրը սահմանել է Դոն Ինի գրական մրցանակ։

## Ծանոթագրություններ

## Գրականություն
* Еременко Л., Иванова В., Корейская литература, М., 1964.
* Избранные корейские рассказы нового времени. Ли Гвансу. Ким Донъин. Ким Юджон. Хён Джингон. Ке Ёнмук. Ли Хёсок. Чхве Сохэ / Сост. Ким Сыну. Пер. А. Х. Ин. — М.: Изд-во МЦК МГУ, 2003. — 256 с. (на рус. и кор. яз.). ISBN 5-98149-001-2.
* Безумный художник / Ким Тонин Нева, № 3/2010 (март)

Կատեգորիա:20-րդ դարի վիպասաններ
Կատեգորիա:20-րդ դարի տղամարդ գրողներ
Կատեգորիա:Թոքաբորբից մահացածներ
Կատեգորիա:Կորեացի գրողներ
TST

**TST**, նախկինում՝ **Top Secret** (, ), հարավկորեական բոյ բենդ՝ կազմավորված JSL Company-ի (KJ Music) կողմից 2017 թվականին։ Խումբը դեբյուտ է կատարել 2017 թվականի հունվարի 4-ին՝ «Time's Up» մինի ալբոմով։

## Անդամներ
* Էյն (아인)
* Քեյ (케이)
* Վույուն (우영)
* Ջունհուն (정훈)
* Յոնհյուն (용현)

**Նախկին անդամներ**
* Քյոնհա (경하)
* Յոհան (요한)

## Սկավառակագրություն
### Մինի ալբոմներ

### Սինգլներ

## Ծանոթագրություններ

## Արտաքին հղումներ
* 

Կատեգորիա:2017 հիմնադրված երաժշտական խմբեր
Կատեգորիա:Հարավկորեական երաժշտական խմբեր
Կատեգորիա:Հարավկորեական պարային երաժշտական խմբեր
Կատեգորիա:Քեյ փոփ երաժշտական խմբեր
Մի վստահիր 23-րդ բնակարանի ք-ծին

**«Մի վստահիր 23-րդ բնակարանի ք-ծին»** (), ամերիկյան կատակերգական հեռուստասերիալ, որը ստեղծել է Նահնաթչկա Քանին, այն հեռարձակվել Է ABC հեռուստաալիքով 2012 թվականի ապրիլի 11-ից մինչև 2013 թվականի հունվարի 15-ը։

2012 թվականի մայիսի 11-ին ABC-ն սերիալը երկարացրել է երկրորդ եթերաշրջանի համար։ Երկրորդ եթերաշրջանի վարկանիշներն այնքան էլ բարձր չեն եղել երեքշաբթի շոուի տեղափոխության պատճառով և 2013 թվականի հունվարին հեռուստաալիքը սերիալը հանել է եթերից և փակել է այն։ Մնացած սերիաները թողարկվել են 2014 թվականի հուլիսի 19-ից մինչև սեպտեմբերի 6-ը, Logo հեռուստաալիքով։

## Սյուժե
Սերիալը պատմում է երկու բոլորովին տարբեր երիտասարդ կանանց կյանքի մասին, որոնք Նյու Յորքի բնակարանում հարևաններ են։

## Դերերում

## Սերիաներ
Բոլոր սերիաները ավարտվում են «...23-րդ բնակարանում» բառերով։

## Արձագանք
### Քննադատների գնահատական
2011 թվականի հունիսին, նախքան պաշտոնական պրեմիերան, հեռուստասերիալը դարձել է «Հեռուստատեսային քննադատների ընտրություն» ամենամյա մրցանակի ութ դափնեկիրներից մեկը «Առավել հետաքրքիր նոր շոու» անվանակարգում։

Պիլոտային սերիան դրական արձագանքներ է ստացել քննադատների կողմից՝ 100-ից 71-ը Metacritic-ում։

### Վարկանիշներ

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:2010-ականների ամերիկյան հեռուստասերիալներ
Կատեգորիա:Ամերիկյան սիթքոմներ
Կատեգորիա:Անգլերեն հեռուստասերիալներ
Աշրաֆիա

**Աշրաֆիան** (), Բեյրութի հնագույն քրիստոնեական շրջաններից մեկն է։ Գտնվում է Բեյրութի արևելյան մասում, ծովափի մոտ։ Աշրաֆիային բնորոշ են ծուռումուռ փողոցները, փոքրիկ սրճարանները, բնակելի և գրասենյակային շքեղ շենքերը։ Այն համարվում է ներդրումների և զբոսաշրջության՝ լիբանանյան կենտրոններից մեկը։

## Պատմություն
Մինչև 1930-ական թվականները Աշրաֆիան հիմնականում բաղկացած էր գյուղատնտեսական հողերից, որոնք դարեր շարունակ յոթ հույն ուղղափառ ընտանիքների սեփականությունն էին։ Նրանք ներկայացրել են Բեյրութի բարձր հասարակությունը՝ ունենալով մեծ տնտեսական ազդեցություն և հասարակական կշիռ։ Սիրիայի և Լիբանանի ֆրանսիական մանդատին ենթարկվող լիբանանյան կառավարությունը ստիպել է նրանց վաճառել իրենց հողերը ճանապարհների և մայրուղիների շինարարության համար։

Աշրաֆիայում են գտնվում Բեյրութի տեսարժան վայրերը՝ Սասինի հրապարակը, որ Լիբանանի մայրաքաղաքի քաղաքական, սոցիալական և կոմերցիոն հիմնական կենտրոններից մեկն է, Սուրբ Նիկողայոս Զմյուռնացու Մայր տաճարը, Սուրբ Մարոնի Մայր տաճարը, Աշրաֆյան աշտարակը, Յարեդ Բիլդինգը և այլն։

Լիբանանի քաղաքացիական պատերազմի ժամանակ ռումբերով և հրթիռներով ոչնչացվել է Աշրաֆիայի ճարտարապետական ժառանգության զգալի մասը։ Չնայած պատերազմի ավարտին՝ պատմական ժառանգության ոչնչացումը շարունակվում է ժամանակակից բարձրակարգ շենքերի կառուցման նպատակով։ Քաղաքացիական պատերազմի տարիներին շրջանը համարվել է քրիստոնյաների գլխավոր հենակետերից մեկը Բեյրութում, այնտեղ տեղադրված են եղել մեծ թվով զինվորական ուժեր։
right|thumb|240px|Սուրբ Մարոնի Մայր տաճարը Աշրաֆիայում

## Աշրաֆիայի նշանավոր մարդիկ
* Բաշիր Ժմայել, Լիբանանի նախագահներից մեկը, որ սպանվել է Աշրաֆիայում Սիրիաական ուժերի կողմից։
* Ժպրան Թուեյնի, «Ան-Նահար» օրաթերթի նախկին խմբագիր և հրատարակող, որ սպանվել է սիրիական ուժերի կողմից։
* Նայլա Թուեյնի, «Ան-Նահար» օրաթերթի հրատարակող և խորհրդական ժողովի անդամ։
* Ջո Կուտեի, դերասան և բեմադրիչ։
* Նենսի Աջրամ, երգչուհի։
* Սամիր Ասաֆ, *HSBC*-ի գլոբալ բանկային ծառայությունների և շուկաների գծով գլխավոր գործադիր տնօրեն։

## Պատկերասրահ

Abc mall.jpg|right|thumb|240px|Abc մոլը Աշրաֆիայում
Achrafieh.jpg|thumb|240px|Ժամանակակից կառույց Աշրաֆիայում
Beirut - Achrafieh - Chartouni Mansion.jpg|right|thumb|240px|«Հինը» և «Նորը» Աշրաֆիայում
Grand Lycée Franco - Libanais - Achrafieh.jpg|right|thumb|240px|Ֆրանս–լիբանանյան Գրանդ–լիցեյը Բեյրութի Աշրաֆիա շրջանում
Sassine Square.jpg|right|thumb|240px|Սասինի հրապարակը, Աշրաֆիայի սիրտը
MIM (musée) Musée des minéraux - Beyrouth 02.jpg|right|thumb|240px|Սուրբ Իոսիֆի համալսարանը Բեյրութում
MIM (musée) Musée des minéraux - Beyrouth 01.jpg|thumb|240px|MIM թանգարանի մուտքը և խանութը Սուրբ Իոսիֆի բեյրության համալսարանում


## Ծանոթագրություններ

## Արտաքին հղումներ
* Православные храмы Бейрута. О.Г. Пересыпкин. Императорское Православное Палестинское Общество

Կատեգորիա:Բեյրութ քաղաքում ծնվածներ
Կատեգորիա:Բեյրութ քաղաքում մահացածներ
Կատեգորիա:Լիբանան
Վիլհելմ Բաքհաուս

**Վիլհելմ Բաքհաուս** (, ), գերմանացի դաշնակահար։

## Կենսագրություն
Սովորել է Լայպցիգի կոնսերվատորիայում Ալոիս Ռեկենդորֆի (Alois Reckendorf) (դաշնամուր) և Սալոմոն Ջադասսոնի (Salomon Jadassohn) (կոմպոզիցիա) մոտ։ 1898-1899 թվականներին կատարելագործվել է Էժեն դը Ալբերտի (Eugène Francis Charles d'Albert) մոտ, հետագայում ինքնակրթվել է։ 1900-1901 թվականներին ելույթ է ունեցել Մեծ Բրիտանիայում, որտեղ կատարել է Բեթհովենի Չորրորդ կոնցերտը՝ փոխարինելով վատառողջ Ալեքսանդր Զիլոտիին։ 1901 թվականին առաջին անգամ մասնակցել է Լոնդոնյան միջազգային փառատոնին (BBC Proms), որտեղ նվագել է Մենդելսոնի «Առաջին կոնցերտը» և Բրամսի «Վարիացիաներ Պագանինիի թեմայով»։ Բաքհաուսը մեծ հաջողություն է ունեցել 1905 թվականին, երբ Փարիզում արժանացել է Ռուբինշտեյնյան մրցույթում առաջին մրցանակի, ինչը թույլ տվեց նրան սկսել լիարժեք միջազգային համերգային կարիերա։

1912-1913 թվականներին Բաքհաուսը ելույթ է ունեցել ԱՄՆ-ում, որտեղ Վալտեր Դամրոշի ղեկավարությամբ կատարել է Բեթհովենի Հինգերորդ կոնցերտը, և մենահամերգ տվել Քարնեգի հոլում։ 1905 թվականից Բաքհաուսը դասավանդել է Մանչեստրի երաժշտական քոլեջում, 1925-1926 թվականներին՝ Ֆիլադելֆիայի նշանավոր կոնսերվատորիաներից մեկում, սակայն երբևէ իրեն չի համարել լավ ուսուցիչ։ Չնայած այս մեծ հաջողությանը՝ մի քանի տասնամյակ դաշնակահարը ելույթ է ունեցել հիմնականում Եվրոպայում։ 1928 թվականին շրջագայություն է ունեցել ԽՍՀՄ-ում։ 1931 թվականին հիմնավորվել է Շվեցարիայում։ Եվ միայն 1954 թվականին կրկին եղել է ԱՄՆ-ում Բեթհովենի կոնցերտներով, ու նորից հանդիսատեսը ցնծությամբ է ընդունել նրան։

Բաքհաուսը սիրով ձայնագրություններ է արել. դեռևս 1909 թվականին պատմության մեջ առաջին անգամ նա ձայնագրել է նվագախմբի հետ դաշնամուրային կոնցերտի կատարումը (Գրիգի կոնցերտը), իսկ 1928 թվականին՝ Շոպենի բոլոր էտյուդները։ Երկու անգամ ձայնագրել է Բեթhովենի սոնատների ամբողջական ցիկլը. բոլոր սոնատների մոնոձայնագրությունը ստեղծվել է 1950-ական թվականների սկզբին։ Բաքհաուսի վերջին նախագծերից մեկը դարձել է Բեթհովենի սոնատների ցիկլի ամբողջական ստերեոձայնագրությունը 1959-1969 թվականներին՝ բացառությամբ № 29 սոնատի։ Դաշնակահարի երգացանկում կարևոր տեղ են զբաղեցրել նաև Բրամսի ստեղծագործությունները։ Բաքհաուսը համարվում է նրա երաժշտության լավագույն կատարողներից մեկը։

## Գրականություն
* 

## Ծանոթագրություններ

## Արտաքին հղումներ
* 
* Биография

Կատեգորիա:Գերմանացի դաշնակահարներ
Կատեգորիա:Գերմանացի դասական երաժիշտներ
Կատեգորիա:Գերմանացի երաժշտական մանկավարժներ
Կատեգորիա:Գերմանացի կոմպոզիտորներ
Կատեգորիա:Գերմանացի մանկավարժներ
Իրֆաան Ալի

**Մոհամեդ Իրֆաան Ալի** (, ), Գայանայի քաղաքական գործիչ։ Ազգային ժողովի անդամ և բնակարանաշինության նախկին նախարար։ Ժողովրդական առաջադիմական կուսակցությունից երկրի նախագահ է դարձել 2020 թվականի մարտի 2-ի համընդհանուր ընտրությունների արդյունքներով։

## Կենսագրություն
Ծնվել է մուսուլմանական ինդոգայանական ընտանիքում Լեոնորում, Գայանայի արևմտյան ափին գտնվող գյուղում, Էսեկիբո Այլենդս-Ուեստ-Դեմերար շրջանում:Նրա ծնողները աշխատել են որպես դասախոսներ, ունի եղբայր։ Իր երիտասարդ տարիների մեծ մասն անցկացրել է Լեգուան կղզում, որտեղ սովորել է տարրական դպրոցում։ Միջնակարգ կրթություն է ստացել Ջորջթաունի Սենթ Ստանիսլաուսի քոլեջում։ Արևմտյան Հնդկաստանի համալսարանի քաղաքային և տարածաշրջանային պլանավորման դոկտորի աստիճան ունի։

2006 թվականին դարձել է Գայանայի Ազգային ասամբլեայի անդամ։ Հետագայում նշանակվել է բնակարանային և ջրային տնտեսության և զբոսաշրջության և առևտրի նախարարի պաշտոնում։ 2019 թվականի հունվարի 19-ին Իրֆաան Ալին ընտրվել է Ժողովրդական առաջադիմական կուսակցության նախագահի թեկնածու, համընդհանուր և տարածաշրջանային ընտրությունները կայացել են 2020 թվականի մարտի 2-ին։

Իրֆաան Ալիին 19 կետից բաղկացած մեղադրանքներ են ներկայացվել Գայանայի կազմակերպված հանցավորության դեմ պայքարի հատուկ ստորաբաժանման (SOCU) կողմից դավադրության և խարդախության մեջ։ Ալիի փաստաբանները հայտարարել են այդ մեղադրանքների անօրինականության մասին և պնդել, որ դրանք քաղաքական բնույթ են կրել և «շինծու են եղել»։ Իրֆաան Ալիին նախագահի թեկնածու ընտրվելուց անմիջապես հետո ընդդիմախոսները նրան մեղադրել են խարդախության մեջ. իբր, մոտ երկու տասնամյակ առաջ Ալին սխալ է տրամադրել իր որակավորումներից մեկը։ Նախագահական քարոզարշավում նա ծրագիր է տրամադրել, հիմնականում տնտեսական հարթակում, հիմնվելով տնտեսական զարգացման տեմպերի նվազման և վարչակազմի գործազրկության աճի վրա։ Իրֆաան Ալին խոստացել է ստեղծել 50,000 նոր աշխատատեղեր հինգ տարվա ընթացքում։

## Ծանոթագրություններ

Կատեգորիա:Գայանայի նախագահներ
Կատեգորիա:Գայանայի քաղաքական գործիչներ
Կատեգորիա:Պետության գործող ղեկավարներ
Աթլոն (քաղաք)

**Աթլոն** (, ), փոքր քաղաք Իռլանդիայում, գտնվում է  Ուեսմիթ (Լենսթեր և Կոննախտ նահանգ) և Ռոսքոմոն կոմսությունների սահմաններում։

Տեղական երկաթուղային կայարանը բացվել է 1859 թվականի հոկտեմբերի 3-ին։

## Աշխարհագրություն
Քաղաքով հոսում է Իռլանդիայի ամենամեծ Շաննոն գետը։

## Ժողովրդագրություն
Բնակչությունը՝ 17544 մարդ ( 2006 թվականի մարդահամարի տվյալներով)։ 2002 թվականին բնակչությունը կազմել է 15936 մարդ։ Միևնույն ժամանակ, քաղաքի սահմաններում (իրավաբանական տարածք) բնակչությունը կազմում էր 14347 մարդ, արվարձաններում (շրջակայքում) բնակչությունը՝ 3197 մարդ։

*2006 թվականի մարդահամարի տվյալները*.

Ստորև բերված աղյուսակներում բոլոր պատասխանների գումարը (սյունակ «գումարը»), որպես կանոն, պակաս է բնակավայրի ընդհանուր բնակչության թվից (սյունակ «2006»):

1 - ամբողջ բնակչության լեզվին վերաբերող հարցին պատասխանողների համամասնությունը։

1 - ընդհանուր բնակչության լեզվին վերաբերող հարցին պատասխանողների տեսակարար կշիռը։

alt=|մինի|224x224փքս|Պյոտր և Պավլ եկեղեցի

## Մշակույթ և կրոն
### Ուղղափառություն
Ռուս ուղղափառ համայնքը (Ռուս Ուղղափառ եկեղեցի) օգտագործման համար ստացել է Սուրբ Աստվածածնի եկեղեցին, որտեղ 2011 թվականի մարտի 13-ին մատուցվել է առաջին Սուրբ Պատարագը։

## Սպորտ
Քաղաքում տեղակայված է ռեգբիի թիմը՝ Բակկանիրս։

## Ծանոթագրություններ

## Արտաքին հղումներ
* Պաշտոնական կայք
* 

Կատեգորիա:Իռլանդիա
Կատեգորիա:Իռլանդիայի քաղաքներ
Էմի Փոլեր

**Էմի Մերեդիտ Փոլեր ([[Անգլերեն|անգլ]]. ***Amy Meredith Poehler***, **, ամերիկացի դերասանուհի, կատակերգակ, ռեժիսոր, պրոդյուսեր և սցենարիստ։ «Ոսկե գլոբուս» (2014) և «Էմմի» (2016) մրցանակաբաշխության մրցանակակիր։

## Կենսագրություն
Ծնվել է ուսուցիչների ընտանիքում՝ Մասաչուսեթս նահանգի Նյուտոն քաղաքում։ Մանկությունն անցկացրել է Մասաչուսեթս նահանգի Բյորլինգթոն քաղաքում։ Ավարտել է Բոստոնի քոլեջը, քոլեջից հետո տեղափոխվել է Չիկագո։ 2001-2008 թվականներին եղել է «Շաբաթ երեկոյան ուղիղ եթերում» հեռուստաշոուի մշտական մասնակիցը։

## Անձնական կյանք
2003-2006 թվականներին Էմին ամուսնացած էր դերասան Ուիլ Արնետի հետ (ծնվ.1970): Նախկին ամուսիններն ունեն երկու որդի՝ Արչիբալդ Ուիլյամ Էմերսոն Փոլեր Արնետ (ծնվ. 25.08.2008) և Աբել Ջեյմս Փոլեր Արնետ (ծնվ. 06.08.2010):

## Ընտրված ֆիլմագրություն

## Ծանոթագրություններ

## Արտաքին հղումներ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի կին գրողներ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի գրողներ
Կատեգորիա:Ամերիկացի կատակերգուներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի ֆեմինիստներ
Կատեգորիա:Ամերիկացիներ իռլանդական սերմամբ
Կատեգորիա:20-րդ դարի ամերիկացի դերասանուհիներ
Կատեգորիա:Աուդիոգիրք կարդացողներ
Կատեգորիա:Ամերիկացիներ գերմանական սերմամբ
Կատեգորիա:Ամերիկացի կինոպրոդյուսերներ
Կատեգորիա:Հոլիվուդյան փառքի ծառուղի